राजस्थान के चित्तौड़गढ़ के पास एक सड़क हादसे में प्रधानमंत्री नरेंद्र मोदी की पत्नी जशोदा बेन गंभीर रूप से घायल हो गईं। उन्हें घायल हालत में चित्तौड़गढ़ अस्पताल रेफर किया गया। हादसे में उनके साथ चल रहा कमांडों भी गंभीर रूप से घायल हो गया। कार में जशोदा बेन के पास उनकी भाभी, भतीजी भी थे और उन्हें काफी चोटें आई हैं। एक्सीडेंट के बाद कार की हालत देखकर उसमें सवार लोगों की चोटों का अंदाज लगाया जा सकता है। जशोदा बेन साहू समाज के एक समारोह में शामिल होने के लिए चित्तौड़गढ़ जा रही थीं तभी यह हादसा हो गया। जिला प्रशासन ने मौके पर पहुंचकर सभी घायलों को तुरंत उपचार उपलब्ध कराने की व्यवस्था की।